EkBass/fiwiki-20250220-pages-articles huggingface dataset:
Lipin Bor

Lipin Bor () on kylä ja Vaškin piirin hallinnollinen keskus Vologdan alueella Venäjällä. Se sijaitsee Valkeajärven koillisrannalla 180 kilometriä Vologdasta luoteeseen. Vuonna 2021 Lipin Borin maalaiskunnassa (selskoje poselenije) oli 3 786 asukasta, joista 3 364 asui Lipin Borin kylässä. Vuonna 2002 kylässä oli 3 845 asukasta. Kylässä toimii puunjalostus- ja elintarviketeollisuutta. Palveluihin kuuluvat keskikoulu, musiikkikoulu, kaksi kirjastoa ja kulttuuritalo. ==Lähteet== ==Aiheesta muualla== * Vaškin piirin sivusto Luokka:Vaškin piiri Luokka:Vologdan alueen kylät ja taajamat
August Verner Jaakkola

August Verner Jaakkola (6. tammikuuta 1887 Tarvasjoki – 5. kesäkuuta 1954 Piikkiö) oli suomalainen rovasti ja runoilija. Jaakkola toimi Piikkiön kirkkoherrana yli 30 vuotta. Hän on sanoittanut virsikirjan virren 319 Sä kuljet seurassa Jeesuksen ja hänen sanoittamiaan lauluja on lisäksi yhdeksän kappaletta evankelisen herätysliikkeen Siionin kannel-laulukirjassa. == Teoksia == * Rikas nuorukainen. Suomen luth. evank.-yhdistys, Helsinki 1920 * Kellonsoittaja Rietrikki sekä muita runoja. Suomen luth. evank.-yhdistys, Helsinki 1942 * Pyhäaamu : uusi, lisätty painos kokoelmasta Kellonsoittaja Rietrikki. Suomen luth. evank.-yhdistys, Helsinki 1946 == Lähteet == * * Esa Heinonen : Kotiseutu tutuksi - esitelmä 22. tammikuuta 2008 * Suomen evankelis-luterilainen kirkko : Virsikirja : Taustakuvaus virrestä 319 Luokka:Suomen evankelis-luterilaisen kirkon papit Luokka:Suomalaiset runoilijat Luokka:Vuonna 1887 syntyneet Luokka:Vuonna 1954 kuolleet
Kema

Kema () on Volgan vesistöön kuuluva joki Vologdan alueella Venäjällä. Sen pituus on 150 kilometriä ja valuma-alueen laajuus 4 480 neliökilometriä. Joki saa alkunsa Kemskojejärvestä ja laskee Valkeajärveen. Suurimmat sivujoet ovat Indomanka ja Korba. Keman varrella sijaitsevat Bongan, Pokrovskojen ja Novokemskin kuntakeskukset. ==Lähteet== ==Aiheesta muualla== * Kema Venäjän vesistörekisterissä Luokka:Volgan vesistö Luokka:Vologdan alueen joet
FS Bourrasque (1925)

Bourrasque oli Ranskan laivaston 1925 vesille laskettu Bourrasque-luokan hävittäjä, joka palveli toisessa maailmansodassa. == Valmistus == Alus tilattiin Atelier et Chantiers de Francelta Dunkerquesta, missä köli laskettiin 12. marraskuuta 1923. Alus laskettiin vesille 5. elokuuta 1925 ja liitettiin laivastoon 23. syyskuuta 1926.Whitley, M. J. s. 47 == Palvelus == Toisen maailmansodan alkaessa alus palveli Brestiin sijoitetussa Ranskan laivaston 4. hävittäjäviirikössä, jonka muut alukset olivat Ouragan ja Orage. Alus tuhoutui osuttuaan 30. toukokuuta 1940 miinaan Nieuportin edustalla operaatio Dynamon kolmantena päivänä ja jouduttuaan sen jälkeen ilmahyökkäykseen.Whitley, M. J. s. 48 == Lähteet == * * === Viitteet === Luokka:Bourrasque-luokan hävittäjät Luokka:Ranskalaiset toisen maailmansodan hävittäjät
FS Orage (1925)

Orage oli Ranskan laivaston 1925 vesille laskettu Bourrasque-luokan hävittäjä toisessa maailmansodassa. == Valmistus == Alus tilattiin Chantiers Navals Français'lta Caenista, missä köli laskettiin 20. elokuuta 1923. Alus laskettiin vesille 30. elokuuta 1924 ja otettiin palvelukseen 1. joulukuuta 1926.Whitley, M. J. s. 47 == Palvelus == Toisen maailmansodan alkaessa alus oli Brestiin sijoitetussa Ranskan laivaston 4. hävittäjäviirikössä, jonka muut alukset olivat Ouragan ja Bourrasque. Alus tuki Boulognen evakuointia Ranskan merivoimien hävittäjäosastossa, kun se joutui 23. toukokuuta 1940 tuhoisaan ilmahyökkäykseen.Whitley, M. J. s. 48 == Lähteet == * * === Viitteet === Luokka:Bourrasque-luokan hävittäjät Luokka:Ranskalaiset toisen maailmansodan hävittäjät
Red (vuoden 2010 elokuva)

Red on vuonna 2010 ensi-iltansa saanut toimintakomedia, joka perustuu vuosina 2003–2004 ilmestyneisiin samannimisiin sarjakuviin. Elokuvan pääosia esittävät Bruce Willis, Mary-Louise Parker, Morgan Freeman, John Malkovich, Helen Mirren, Karl Urban ja Julian McMahon. Elokuvan on ohjannut Robert Schwentke. Elokuvan jatko-osa Red 2 sai ensi-iltansa vuonna 2013. ==Juoni== Frank (Bruce Willis) on tusinalähiössä sarjavalmisteisessa standardiomakotitalossa asuva ikävystynyt ja yksinäinen eläkeläinen. Ainoa ilo Frankin elämässä ovat puhelut valtion eläkekeskukseen, jolloin hän pääsee juttelemaan eläkevirkailijansa Sarahin (Mary-Louise Parker) kanssa. Sarah on yhtä tylsistynyt ​​ja yksinäinen kuin Frankkin ja keskustelut tuntemattoman Frankin kanssa ja vakooja/rakkausromaanit ovat ainoita hauskoja asioita hänen elämässään. Kun jokin Frankin menneisyydestä pakottaa hänet takaisin vanhaan työhönsä ja kaikesta tietämätön Sarah joutuu mukaan, Frank ja Sarah aloittavat matkan Frankin menneisyyteen ja niiden ihmisten luo, joiden kanssa hän aikanaan työskenteli. Kuten Frank, heidät kaikki on luokiteltu koodilla "R.E.D." - Retired Extremely Dangerous (Eläkkeellä Erittäin Vaarallinen). ==Lähteet== Luokka:Yhdysvaltalaiset toimintakomediat Luokka:Vuoden 2010 yhdysvaltalaiset elokuvat Luokka:DC-universumiin perustuvat elokuvat
Masaya (tulivuori)

Masaya on aktiivinen basalttinen kaldera Managuassa Nicaraguassa.Global Volcanism Project: Masaya Se on 6 x 11 kilometrin kokoinen ja kalderan reunat nousevat 300 metrin korkeuteen. Tulivuoren kraatterissa on aktiivinen laavajärvi. Vuodesta 1979 lähtien vuori on ollut osa Vulkan Masayan kansallispuistoa. Vuori on purkautunut viimeksi vuonna 2008. Pitkäkestoisten kaasupurkausten kaudet tulevat suunnilleen 25 vuoden välein. ==Lähteet== Luokka:Nicaraguan tulivuoret
Footloose

Footloose voi tarkoittaa seuraavia: * Footloose, Herbert Rossin ohjaama elokuva vuodelta 1984 * Footloose, Craig Brewerin ohjaama elokuva vuodelta 2011, edellisen uudelleenfilmatisointi * Footloose, vuonna 1998 kantaesitetty, vuoden 1984 elokuvaan perustuva musikaali * ”Footloose”, Kenny Logginsin musiikkikappale * Footloose, lelu-, animaatio- ja sarjakuvahahmo (Action Force).
Antero Kasper

Antero Kasper (17. toukokuuta 1929 Helsinki - 19\. helmikuuta 2010 Helsinki) oli suomalainen orkesterimuusikko ja director musices. Hänen instrumenttinsa oli käyrätorvi. Puolustusvoimien soitto-oppilaskoulussa opiskellut Kasper pääsi professori Holger Fransmanin oppilaaksi ja Kasperista tuli hänen seuraajansa Helsingin kaupunginorkesterin käyrätorven äänenjohtajana. Kasper opetti Sibelius-Akatemiassa yli kolmekymmentä vuotta ja antoi myös kotonaan maksuttomia soittotunteja. Kasper oli uransa aikana myös mukana soittamassa Crusell-kvintetissä. Eläkkeellä Kasper jatkoi soittamista Karelia- puhallinorkesterissa lähes 80-vuotiaaksi. Tasavallan Presidentti myönsi Antero Kasperille Suomen Leijonan ritarikunnan ansioristin vuonna 1982 ja Director musices -arvonimen vuonna 1992. Kasper oli mukana uransa aikana myös jazz- ja pop-musiikin levytyksillä. Näitä ovat muun muassa Hectorin albumi Ruusuportti ja Maaritin kappale ”Laulu kuolleesta rakastetusta”. Kasper kuoli 80-vuotiaana helmikuussa 2010. Helsingin Sanomien muistokirjoituksen mukaan ”yhdessä opettajansa Holger Fransmanin kanssa Antero Kasperin suurin ansio suomalaiselle vaskimusiikille on wieniläisen vaskikulttuurin istuttaminen maahamme”. Kasper opetti uransa aikana useita nuoria ja lupaavia käyrätorvensoiton oppilaita useilla kesäleireillä lähes 30 vuoden ajan. Näistä suurimpina Orivedellä vieläkin toimiva Klemetti-Opiston Nuorison orkesterikurssi. Lisäksi hän toimi opettajana Keuruulla, Heinolassa sekä Lieksassa järjestetyillä musiikkileireillä. Monista hänen oppilaistaan on tullut myöhemmin ammattimuusikoita sekä suomeen, että ulkomaille kansainvälisiin huippuorkestereihin. Antero Kasperin poika Jukka Kasper soitti myös käyrätorvea Suomen Kansallisoopperan orkesterissa vuodesta 1973 aina vuoteen 2015, jolloin jäi eläkkeelle. Antero Kasperin veli Juha Leppämäki soittaa edelleen käyrätorvea Suomen Kansallisoopperan orkesterissa. Pojanpoikansa Raine Kasper soittaa käyrätorvea Kaartin soittokunnan riveissä. Myös neljännessä polvessa on suvussa aloitettu käyrätorven soitto-opiskelut. Antero Kasperin perintö suomen käyrätorvensoitolle jatkuu näin edelleenkin vahvana. == Lähteet == Luokka:Suomalaiset käyrätorvensoittajat Luokka:Vuonna 1929 syntyneet Luokka:Vuonna 2010 kuolleet
Georg Ehrnrooth (vuorineuvos, 1866–1935)

Georg Casimir Ehrnrooth (4. huhtikuuta 1866 Helsinki – 9. toukokuuta 1935 Helsinki) oli suomalainen talouselämän vaikuttaja ja vuorineuvos (1931). ==Perhe== Ehrnroothin isä oli protokollasihteeri Carl Albert Ehrnrooth ja äiti kreivitär Lovisa Fredrika Adelaide De Geer af Tervik. Ehrnroothin puoliso vuodesta 1897 oli Anna Gabriella (Ella) af Nyborg (1874–1965). Heillä oli neljä lasta. Kolmas poika oli Pohjoismaiden Yhdyspankin pääjohtaja Göran Ehrnrooth (1905–1996). Toinen poika oli kemisti, maanviljelijä Georg _Magnus_ Gabriel Ehrnrooth (1901–1982), joka perusti vuonna 1963 Magnus Ehrnroothin säätiön tukemaan luonnontieteellistä tutkimusta; hänen mukaansa nimetyn palkinnon myöntää Suomen Tiedeseura. ==Ura== Varatuomariksi valmistuttuaan Georg Ehrnrooth toimi vakuutusyhtiö Suomen Maalaisten Paloapuyhdistyksen toimitusjohtajana vuosina 1896-1921, johtokunnan puheenjohtajana vuodesta 1921 ja Nääs Spritfabriks Ab:n toimitusjohtajana vuodesta 1898. Vuonna 1902 Ehrnrooth osti sedältään Casimir Ehrnroothilta Seestan kartanon Nastolasta ja vuonna 1911 Porlammin kartanon Lapinjärveltä sedältään, kenraali Gustaf Robert Ehrnroothilta. Hän perusti myös testamentillaan vuonna 1935 tiedettä ja kirjallisuutta tukevan Ella ja Georg Ehrnroothin säätiön. Ehrnrooth oli aatelissäädyssä edustaja valtiopäivillä 1897, 1899, 1900, 1904–1905 ja 1905–1906.Kuka kukin oli Viitattu 19.4.2021. == Katso myös == * Ehrnrooth == Lähteet == Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuorineuvokset Luokka:Suomalaiset juristit Luokka:Suomalaiset yritysjohtajat Luokka:Suomalaiset elinkeinoelämän vaikuttajat Luokka:Vuonna 1866 syntyneet Luokka:Vuonna 1935 kuolleet
Göran J. Ehrnrooth

Clas Göran Jacob Ehrnrooth (s. 12. tammikuuta 1934 Helsinki) on suomalainen talouselämän vaikuttaja ja vuorineuvos. Ehrnrooth valmistui diplomiekonomiksi Svenska handelshögskolanista vuonna 1954. Hänet valittiin Oy Fiskars Ab:n varatoimitusjohtajaksi vuonna 1968, ja hän oli yhtiön toimitusjohtajana vuosina 1969–1983 sekä hallituksen päätoimisena puheenjohtajana 1984–2006. Ehrnroothin johtajakaudella yhtiö luopui asteittain perinteisestä teräksentuotannosta ja keskittyi erityisesti 1980-luvulla kulutustavaroiden valmistukseen. Ehrnrooth on osallistunut myös monien suomalaisten yritysten hallitustyöskentelyyn 1960-luvun lopulta lähtien. Näitä ovat olleet muun muassa Oy L. M. Ericsson Ab, Ovako Ab, Rautaruukki Oy, Starckjohann-Telko Oy, Oy Sinebrychoff Ab, Oy Tampella Ab ja Wärtsilä Oyj. Ehrnrooth on vaikuttanut 1970- ja 1980-luvuilla myös teollisuuden etujärjestöissä kuten Teollisuuden Keskusliiton hallituksessa ja Suomen Työnantajain Keskusliiton edustajistossa. == Perhe == Göran J. Ehrnroothin isä oli Pohjoismaiden Yhdyspankin pääjohtaja Göran Ehrnrooth ja äiti vuorineuvos Jacob von Julinin tytär Louise von Julin. Hän on ollut vuodesta 1961 naimisissa Christina Grönblomin kanssa. Vuorineuvos Casimir Ehrnrooth on Göran J. Ehrnroothin veli. Göran J. Ehrnroothin poikia ovat myös liike-elämässä toimivat Alexander ja Albert Ehrnrooth. == Katso myös == * Ehrnrooth == Lähteet == Luokka:Suomalaiset aateliset Luokka:Vuorineuvokset Luokka:Vuonna 1934 syntyneet Luokka:Elävät henkilöt
Globaalikasvatusverkosto

Globaalikasvatusverkosto on Kepa ry:n koordinoima globaalikasvatusta tekevien suomalaisten järjestöjen yhteistyöverkosto. == Historia == Kepa koordinoi vuosina 2001-2004 EU-rahoitteista hanketta, jolla vahvistettiin suomalaisten kansainvälisyyskasvatusta tekevien järjestöjen toimintaa. Kepan nykyinen toiminta järjestöjen globaalikasvatustoiminnan ja vertaisoppimisen tukemiseksi on tämän hankkeen peruja. Lisätietoja hankkeesta löydät loppuraportin englanninkielisestä tiivistelmästä (pdf). == Toiminta == Kepa tarjoaa verkostoon kuuluville järjestöille koulutusta ja neuvontaa sekä koordinoi toimijoiden välistä yhteistyötä, edunvalvontaa ja vaikuttamista. Globaalikasvatusverkoston toimijoita ja niiden tekemään työtä esitellään verkkosivustolla Globaalikasvatus.fi. Sivuston vinkkipankista löytyy kokoelma vapaasti hyödynnettäviä järjestöjen tuottamia globaalikasvatusmateriaaleja, menetelmiä ja koulutuspalveluita. Useat järjestöt toteuttavat myös kouluvierailuja. == Aiheesta muualla == * Globaalikasvatus.fi Luokka:Suomalaiset kehitysyhteistyöjärjestöt
Jäähyväiset tytöille

Jäähyväiset tytöille () on vuonna 1997 ensi-iltansa saanut trilleri, joka perustuu James Pattersonin romaaniin Kuoleman syleily. Elokuvan pääosia esittävät Morgan Freeman, Ashley Judd, Cary Elwes, Alex McArthur, Bill Nunn, Jeremy Piven, Brian Cox, Jay O. Sanders ja Tony Goldwyn. Elokuvan on ohjannut Gary Fleder. Elokuva oli taloudellinen menestys kritiikistä huolimatta. == Rooleissa == ==Aiheesta muualla== * Luokka:Yhdysvaltalaiset rikoselokuvat Luokka:Vuoden 1997 yhdysvaltalaiset elokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset psykologiset jännityselokuvat
Nivelraitiovaunu

Nivelraitiovaunu on raitiovaunu, joka on nivelrakenteella jaettu useampaan osaan. Käytännössä kaikki nykyaikaiset raitiovaunut ovat nivelraitiovaunuja. Tyypillinen nykyaikaisen raitiovaunun pituus on 30–45 metriä. Helsingin raitioliikenteessä käytetyt vaunut ovat 20–26,5-metrisiä. == Helsingissä == Helsingissä nivelraitiovaunu tai ”Nivel” viittaa Valmet–SAT–Strömberg- nivelraitiovaunuihin. Myös Valmet-nivelen esikuvia, Saksasta käytettynä ostettuja Düwag GT6- ja GT8­-vaunuja (saks. Gelenktriebwagen, nivelmoottorivaunu) on ollut Helsingin kaupungin liikenneliikelaitoksella ajossa muutamia kappaleita ruuhka- ja tilausliikennettä varten. Kaikki NrII- sarjan vaunut on pidennetty matalalattiaisella vaunuosalla, jolloin vaunuihin on lisätty myös toinen nivel ja neljäs teli. Näiden vaunujen uusi tyyppimerkintä on MLNRV. Myös kymmenen viimeisimpänä peruskorjauksesta valmistuvaa NrI-vaunua varustetaan matalalattiaisilla vaunuosilla. , SRS: Helsingin raitiovaunut == Lähteet == == Aiheesta muualla == Luokka:Raitiotiekalusto
No One (Maja Keucin kappale)

No One on slovenialaisen Maja Keucin kappale, jonka hän esitti maansa edustuskappaleena vuoden 2011 euroviisuissa. Kappale kilpaili toisessa semifinaalissa, jossa se sai 112 pistettä, sijoittui kolmanneksi ja pääsi siten finaaliin. Finaalissa se sijoittui kolmanneksitoista 96 pisteellä. Kappale voitti Slovenian karsinnat sloveniankielisenä nimellä Vanilja, mutta kansainvälisiin euroviisuihin kappale käännettiin englanniksi. == Lähteet == Luokka:Vuoden 2011 euroviisuedustuskappaleet Luokka:Slovenian euroviisuedustuskappaleet
Hamburger Hill

Hamburger Hill on englantilaisen John Irvinin ohjaama sotaelokuva vuodelta 1987. Se kertoo 400 ihmisen hengen vaatineesta Hamburger Hillin taistelusta Vietnamin sodassa. Elokuvan on käsikirjoittanut James Carabatsos. Päärooleissa nähdään Dylan McDermott, Anthony Barrile, Michael Boatman ja Don Cheadle. Elokuvan musiikin on säveltänyt Philip Glass. ==Lähteet== * === Viitteet === ==Aiheesta muualla== * * Luokka:Elokuvat Vietnamin sodasta Luokka:Vuoden 1987 yhdysvaltalaiset elokuvat Luokka:John Irvinin ohjaamat elokuvat
Juri Poutanen

Juri Poutanen (s. 16. heinäkuuta 1965 Vartiamäki, Neuvostoliitto) on suomalainen (inkeriläinen) tähtitieteilijä ja tähtitieteen professori Turun yliopiston fysiikan ja tähtitieteen laitoksella. Hän on toiminut myös Tuorlan observatorion johtajana vuosina 2014–2018. Poutanen on valmistunut ylioppilaaksi vuonna 1982 fysiikan ja matematiikan erikoislukiossa #45 Pietarin yliopiston alaisuudessa. Hän suoritti Pietarin yliopiston maisteritutkinnon vuonna 1987 pääaineenaan tähtitiede. Poutanen oli jatko- opiskelijana Pietarin yliopistossa vousina 1987–1990 ja toimi nuorempana tutkijana Pietarin yliopistossa akateemikko Victor V. Sobolevin tutkimusryhmässä vousina 1990–1991. Muutettuaan Suomeen vuonna 1992 hän toimi tutkimusassistenttina vousina 1992–1994 Helsingin yliopiston Observatoriossa. Poutanen väitteli filosofian tohtoriksi tähtitieteen alalla Helsingin yliopistossa vuonna 1994. Vuodet 1994–1996 hän oli post doc -tutkija Tukholman yliopiston observatoriossa. Hän toimi assistenttina Uppsalan yliopiston (1996–1997) ja Tukholman yliopiston (1997–2001) observatorioissa. Uppsalan yliopiston teoreettisen astrofysiikan dosentiksi hänet nimitettiin vuonna 1997. Oulun yliopiston tähtitieteen professorin virkaan hänet nimitettiin 1. heinäkuuta 2001 alkaen. Hänet nimitettiin Turun yliopiston tähtitieteen professoriksi 1. tammikuuta 2014 alkaen. Poutasen tutkimuksen erikoisalue on teoreettinen astrofysiikka, erityisesti mustat aukot Linnunradalla ja muissa galakseissa, blasaarit, neutronitähdet, gammasädepurkaukset, niiden lähettämä säteily, sen teoria ja mallintaminen. Poutanen on julkaissut noin 300 tieteellistä artikkelia. Hän on Suomen Tiedeseuran sekä Suomalaisen Tiedeakatemian jäsen. == Lähteet == Luokka:Vuonna 1965 syntyneet Luokka:Elävät henkilöt Luokka:Suomalaiset tähtitieteilijät Luokka:Inkeriläiset henkilöt
Eva Ekvall

Eva Mónica Anna Ekvall Johnson (15. maaliskuuta 1983 – 17. joulukuuta 2011) oli venezuelalainen missi, uutisankkuri ja kirjailija. Hän oli vuoden 2000 Miss Venezuela ja vuoden 2001 Miss Universum -kilpailun kolmas perintöprinsessa. Ekvallilla oli oppiarvo viestinnässä Caracasin Universidad Santa Maríasta. Hän puhui sujuvasti espanjaa ja englantia, sillä hän oli asunut Yhdysvalloissa ja käynyt Caracasissa kaksikielistä koulua (Academia Washington). Hän oli buddhalaisena ensimmäinen ei-kristitty Miss Venezuela. Ekvallin isä Eric Ekvall on yhdysvaltalainen, ja hän on juuriltaan ruotsalais- unkarilainen. Hän asui Venezuelassa 1980-luvun alusta saakka ja toimi poliittisena analyytikkona. Ekvallin äiti, Dawn Johnson, syntyi Jamaikalla, ja hänellä oli pieni mallitoimisto Alaskassa, jossa hän tapasi tulevan miehensä. Ekvallilla oli yksi veli, Alec. Ekvall meni syyskuussa 2007 naimisiin radiotuottaja John Fabio Bermúdezin kanssa. Parille syntyi tytär Miranda heinäkuussa 2009. Ekvall aloitti televisiouransa esiintymällä Televenin Las Rottenmayer -show'ssa. Helmikuussa 2010 Ekvallilla todettiin edennyt rintasyöpä, ja hänelle annettiin kemoterapiaa sekä sädehoitoa ja tehtiin mastektomia. Sairauskokemuksestaan hän julkaisi valokuvakirjan Fuera de Foco (2011). Ekvall kuoli sairauteen liittyneisiin syihin Houstonissa, Teksasissa 28-vuotiaana joulukuussa 2011. Hänen jäännöksensä tuhkattiin Houstonissa ja kuljetettiin Venezuelaan, jossa järjestettiin virallinen seremonia 19. joulukuuta. Luokka:Missit Luokka:Eteläamerikkalaiset kirjailijat Luokka:Uutisankkurit Luokka:Vuonna 1983 syntyneet Luokka:Vuonna 2011 kuolleet Luokka:Venezuelalaiset henkilöt
Kielen synty

Kielen synty viittaa teorioihin siitä, milloin ja miten ihmisen kielikyky eli ainakin osittain synnynnäinen kyky oppia kieltä on kehittynyt.Timo Haukioja, Kielikyky ja evoluutio, Tieteessä tapahtuu, 1.5.2002, viitattu 10.5.2023 Teorioita kielikyvyn synnystä on periaatteessa kahdenlaisia. Ensimmäinen on generatiivisen kielitieteen teoria, jonka mukaan kielikyky perustuu "kielielimeen" eli "universaalikielioppiin" tai "kielenomaksumislaitteeseen". Sen väitetään olevan geneettisesti määräytynyt mielen moduuli, joka kehittyi vaiheittain normaalin luonnonvalinnan muovaamana. Noam Chomskyn mukaan kielielintä voidaan siis pitää osana ihmisen biologiaa. Chomsky ei ole esittänyt vahvoja oletuksia kielielimen synnystä, vaan esittänyt mahdollisuuksiksi mutaatiota tai toistaiseksi tuntemattomia fysikaalisia periaatteita. Toinen teoria kielen synnystä on funktionaalinen eli kognitiivinen kielitiede, joka ei pidä kielielintä välttämättömänä. Keskeisiä aihepiiristä kirjoittajia ovat olleet Steven Pinker, Paul Bloom, James Hurford ja Simon Kirby. ==Varhaiset teoriat== Kielen synnystä on aikojen kuluessa esitetty ahkerasti monenlaisia teorioita. Tanskalainen kielitieteilijä Otto Jespersen (1860–1943) ryhmitteli vuonna 1922 yleisimmät syntyteoriat viiteen ryhmään. Näitä teorioita pidetään nykyisin spekulatiivisina ja rajoittuneina, eikä niillä ole enää juurikaan kannatusta. # Puhe syntyi ihmisten jäljitellessä ympäristön, etenkin eläinten, ääniä. # Puhe syntyi ihmisten vaistomaisista äännähdyksistä, joiden takana oli kipu, viha tai muut tunteet. # Puhe syntyi ihmisten reagoidessa ympäristönsä tarjoamiin virikkeisiin ja tuottaessa spontaanisti äännähdyksiä, jotka jotenkin heijastivat ympäristöä tai olivat sen kanssa sopusoinnussa. # Puhe syntyi ihmisten yhteistyössä käytettyjen rytmikkäiden murahdusten kehittyessä rytmikkääksi lauluksi ja sitä kautta kieleksi. # Puhe syntyi rakkauden, leikin, runollisuuden ja laulun äänien pohjalta. == Lähteet == == Aiheesta muualla == *Hannu Reime: Maailman kielet 5: Kielen synty. *Mikko Korhonen; Kielen synty 1994. WSOY. Luokka:Kielihistoria
Kaikella rakkaudella

__NOTOC__ Kaikella rakkaudella on Matti Ijäksen ohjaama elokuva. Elokuvan on käsikirjoittanut Auli Mantila yhdessä JP Passin, Matti Ijäksen ja Heikki Vuennon kanssa. Päärooleissa esiintyvät Krista Kosonen, Tommi Korpela, Sampo Sarkola ja Hannu-Pekka Björkman. Elokuva sai ensi-iltansa 1. helmikuuta 2013. Elokuva kertoo postikorttivalokuvaajasta, joka rakastuu kuvausretkellä pohjoisessa tapaamaansa naiseen. Paikkakunnalle on saapunut myös naisen entinen mies, ja lisäksi naisesta haaveilee uskovainen lankokin. Kaikella rakkaudella on kuvattu Savukoskella, Pelkosenniemellä, Enontekiöllä, Helsingissä ja Pohjois-Norjassa. == Arvosteluja == * Jukka L. Savolainen, Smack the Jack: * Tuomas Riskala, Iltalehti: * Minna Karila, MTV: * Juha Rosenqvist, Film-o-Holic: * Jussi Huhtala, Episodi: * Arto Pajukallio, HS: * Hannu Björbacka, DVD-Opas: == Lähteet == *Suomen elokuvasäätiö: Kaikella rakkaudella === Viitteet === == Aiheesta muualla == *Elokuvan Facebook-sivu * === Arvostelut === * Hannu Björkbacka: Kaikella rakkaudella - Matti Ijäs, Keskipohjanmaa 31.1.2013 Luokka:Suomalaiset draamaelokuvat Luokka:Matti Ijäksen ohjaamat elokuvat Luokka:Vuoden 2013 suomalaiset elokuvat
Dông Ấp Bia

Dông Ấp Bia on vuori A Shaun -laakson länsiosassa Huến kaupunki Etelä- Vietnamissa lähellä Laosin rajaa. Sen korkein kohta on 916 metriä korkea. Paikalliset kutsuvat vuorta "Kumartuvan pedon vuoreksi". Vietnamin sodassa vuori tunnettiin yhdysvaltalaisten sotilaiden keskuudessa lempinimellä Hamburger Hill. == Lähteet == Luokka:Vietnamin maantiede Luokka:Mäet ja kukkulat
Naapurusto

Naapurusto on yhteisö esimerkiksi kaupunginosan tai kylän sisällä. Naapuruston asukkaita voi yhdistää keskenään tiiviskin sosiaalinen verkosto. Tiedosto:Chelsea1217.JPG|Chelsean kaupunginosa Manhattanilla New Yorkissa. ==Aiheesta muualla== Luokka:Kaupunkimaantiede Luokka:Asuinalueet
Yajurveda

Yajurveda on hindujen pyhiä kirjoituksia sisältävä veda-kirjojen osa. Yajurvedassa on rukouksia, kaavoja ja selityksiä uhritoimituksia varten. Luokka:Hindulaiset kirjoitukset
Jorge Ubico

Jorge Ubico y Castañeda (10. marraskuuta 1878 Guatemala City, Guatemala – 14. kesäkuuta 1946 New Orleans, Louisiana) oli Guatemalan diktaattori 1931–1944. == Nuoruus ja poliittisen uran alku == Ubico syntyi 1878, ja hänen vanhempansa olivat Arturo Ubico ja Matilde Castañeda. Hän opiskeli ensin Euroopassa ja sitten Guatemalassa. Perhe asui myös hetken Meksikossa, missä Arturo Ubico työskenteli diplomaattina. Jorge Ubico liittyi armeijaan 19-vuotiaana, 1897. Hän yleni nopeasti ja sai kapteenin arvon 1900 ja hieman myöhemmin everstiluutnantin arvon. Ubico nimettiin 1907 Alta Verapazin departementin komentajaksi ja 1911 Retalhuleun komentajaksi. Ubicosta tuli 1910-luvulla prikaatikenraali, ja hän pääsi parlamenttiin. Ubicosta tuli asevoimien komentaja, ja hän oli kaatamassa Carlos Herreran hallintoa 1921. Hän oli José María Orellanan sotaministeri 1921–1923. Hän vaikutti tuolloin sotilaskoulutuksen muotoutumiseen Yhdysvaltain mallien mukaisiksi.Valtonen, s. 288–289. == Presidenttinä == Ubico pyrki presidentiksi 1922 ja 1926 mutta ei tullut kummallakaan kertaa valituksi. Vuoden 1931 vaaleissa hän oli sen sijaan ainoa ehdokas, ja hänet valittiin näin presidentiksi. Hän hallitsi itsevaltiaasti ja murskasi poliittiset vastustajansa 1932–1934. Hän vetosi kapinan uhkaan ja siihen, että hänet oli jo yritetty murhata. Ubico perusti myös salaisen poliisin, joka valvoi myös asevoimia. Hänen astuessa valtaan 1930-luvun lama oli pahimmillaan. Kahvin ja banaanin vienti kärsi. Ubico myönsikin United Fruit Companylle lisää verohelpotuksia. Hän lakkautti velkaorjuuden, mutta korvasi sen työvelvollisuudella. Alle 2,5 hehtaaria maata omistavat pientalonpojat velvoitettiin työskentelemään 100–150 päivää vuodessa suurtiloilla tai valtiolla. Keski- ja yläluokka tukivat vielä 1930-luvulla Ubicon politiikkaa, mutta toisen maailmansodan aikana hänen asemansa heikkeni. Vaikka Ubicolla oli natsisympatioita, hän joutui julistamaan sodan Saksalle, koska sitä kautta pystyi liittymään tärkeään yleisamerikkalaiseen kahvisopimukseen, joka takasi kahvin myynnin Yhdysvaltoihin vakain hinnoin. Guatemalassa käynnistyi opiskelijamielenosoituksia kesällä 1944. Niiden tavoitteena oli aluksi muuttaa yliopistohallintoa, mutta vaatimukset laajenivat myös kaikkiin kansalaisvapauksiin, kun poliisi käytti kovia otteita mielenosoittajiin. Opiskelijoita alkoivat tukea monet kansalaiset ja nuoret upseerit, kun Ubico ei saanut tukea Yhdysvalloilta ja samaan aikaan El Salvadorin diktaattorin Maximiliano Hernández Martínezin valta kaadettiin. Kesäkuun lopulla Ubicolle annettiin 300 merkkihenkilön allekirjoittama vaatimus kansalaisoikeuksista. Ubico päätti luopua vallasta mutta siirsi sen itse valitsemalleen seuraajalle Federico Ponce Vaidesille, joka jatkoi pitkälti Ubicon politiikkaa. Ubico lähti maasta vuonna 1944 ja muutti New Orleansiin, missä kuoli kaksi vuotta myöhemmin. == Lähteet == * === Viitteet === == Aiheesta muualla == Luokka:Guatemalan presidentit Luokka:Vuonna 1878 syntyneet Luokka:Vuonna 1946 kuolleet
Henni-Liisa Stam

Henni-Liisa Kirjavainen (o. s. Stam, s. 1988Minusta kuningatar, äiskästä prinsessa! - Viihde - Turun Sanomat ) on suomalainen ääninäyttelijä ja näyttelijä. Hän tuli suuren yleisön tietoisuuteen vuonna 1997 lasten laulukilpailu Karusellissa. Hän esitti Taiskan kappaleen "Moi moi vain". Tämän jälkeen ohjaaja-käsikirjoittaja Pekka Lehtosaari tarjosi hänelle Peppi Pitkätossun roolia samannimisessä elokuvassa. Sen jälkeen hän on dubannut muissakin animaatioelokuvissa sekä animaatiosarjoissa. Henni-Liisa Stam on myös vaikuttanut The Kids -yhtyeessä. Hänellä oli rooli myös elokuvassa Jos rakastat. ==Filmografia== ===Elokuvat=== Vuosi Elokuva Rooli 2010 Jos rakastat Muru ===Televisiosarjat=== Vuosi Televisiosarja Rooli 2011 Apinatasavalta monia rooleja === Dubbaukset === ==Lähteet== * * ===Viitteet=== Luokka:Suomalaiset ääninäyttelijät Luokka:Elävät henkilöt Luokka:Vuonna 1988 syntyneet
Fokino (Primorjen aluepiiri)

Fokino () on suljettu kaupunki ja kaupunkipiirikunta Primorjen aluepiirissä Venäjän kaukoidässä Tyynenmeren rannalla. Kaupungissa on noin 31 600 asukasta (2013). Fokino sijaitsee Pietari Suuren lahden suulla, 130 km Vladivostokista maanteitse Nahodkan suuntaan, johon on 50 km. Kaupungissa sijaitsee Venäjän Tyynenmeren-laivaston tukikohta, minkä takia se on suljettu ulkomaalaisilta. Fokino perustettiin 1891 ja kaupunki siitä tuli 1980. ==Putjatin ja Askold== Kaupungin edustalla sijaitseville ja siihen hallinnollisesti kuuluville Putjatinin ja Askoldin saarille kuitenkin päästetään matkailijoita. Putjatinilla käykin vuosittain noin 2000 vierailijaa, joita houkuttaa saarta ympäröivän alueen ja vedenalaisen ympäristön ainutlaatuinen kasvi- ja eläinmaailma. Putjatinin saarella on Putjatinin kaupunkimainen taajama, jossa on noin 2 400 asukasta. Tärkeimmät elinkeinot ovat merenantimien pyynti ja jalostus sekä minkin ja aksiskauriin kasvatus. Ulompana sijaitsevalla Askoldilla puolestaan ei ole vakituista asutusta eikä sinne ole säännöllisiä yhteyksiä, joten turisteja käy harvoin. Askoldilla on huomattavia kultaesiintymiä. ==Aiheesta muualla== *Fokinon kaupunginhallinnon sivut Luokka:Primorjen aluepiirin kaupungit Luokka:Venäjän suljetut alueet
Fokino

Fokino: *Fokino, kaupunki Brjanskin alueella Venäjällä *Fokino, suljettu kaupunki ja laivastotukikohta Primorjen aluepiirissä Venäjällä
Putjatin

Putjatin () voi tarkoittaa seuraavia: *Putjatin, venäläinen ruhtinas- ja aatelissuku *Jevfimi Putjatin, (1803–1883), venäläinen amiraali *Putjatin, saari Fokinon kaupunkipiirikunnassa Primorjen aluepiirissä Venäjällä *Putjatin, kaupunkimainen taajama Putjatinin saarella Primorjen aluepiirissä Venäjällä
Jeremy Doyle

Jeremy "JD" Doyle (19. marraskuuta 1983 – 18. joulukuuta 2011) oli australialainen pyörätuolikoripalloilija. Hän oli halvaantunut vyötäröstä alaspäin auton törmättyä häneen hänen ollessaan 4-vuotias. Hän osallistui Counter-Strikeen World Cyber Gamesissa, jossa hän edusti Australiaa vuonna 2001. Hän aloitti uransa National Wheelchair Basketball Leaguessa vuonna 2007. Doyle kuului kultaa voittaneeseen joukkueeseen Paralympic World Cupissa 2009 ja pyörätuolikoripallon maailmanmestaruuskilpailuissa 2010. Vuonna 2009 hän sijoittui joukkueineen viimeiseksi IWBF:n Aasian- ja Oseanian- mestaruuskilpailuissa. Hänen pelipaikkansa oli takakentällä. Seuratasolla hän pelasi Wenty Wheelkingsissä, jossa hän teki debyyttinsä vuonna 2008; vuonna 2009 hän pelasi Sydney Wheelkingsissä. Hän pelasi myös pyörätuolihockeytä maajoukkuetasolla. Doyle nimitettiin vuonna 2009 Don't DIS my ABILITY -lähettilääksi. Vuonna 2010 hänet palkitsi New South Wales Institute of Sport Awards. Doylella todettiin virtsarakon syöpä vuonna 2010. Hän oli valmistautumassa vuoden 2012 kesäparalympialaisiin, kun sairaus uusiutui parantumattomana elokuussa 2011. Doyle kuoli joulukuussa Sydneyssä ollessaan 28-vuotias. Hän oli mennyt 2. joulukuuta sairaalassa naimisiin Melanie Carrin kanssa, jonka oli tavannut internetissä huhtikuussa 2011. Luokka:Australialaiset koripalloilijat Luokka:Vuonna 1983 syntyneet Luokka:Vuonna 2011 kuolleet Luokka:Australialaiset elektronisen urheilun ammattilaiset Luokka:Australialaiset vammaisurheilijat
Maximiliano Hernández Martínez

Maximiliano Hernández Martínez (21. lokakuuta 1882 San Matías, El Salvador – 15. toukokuuta 1966 Danlí, Honduras) oli elsalvadorilainen kenraali ja poliitikko, joka hallitsi maata itsevaltaisesti 1931–1944. == Nuoruus ja uran alku == Martínez syntyi 1882, ja hänen vanhempansa olivat Raymundo Hernández ja Petronila Martínez. Hän opiskeli sotakoulussa Guatemalassa ja palasi sen jälkeen El Salvadoriin opiskelemaan lakia El Salvadorin yliopistoon, mutta ei valmistunut sieltä. Martínez jatkoi sotilasuraansa ja yleni prikaatikenraaliksi 1919. Hänestä tuli Arturo Araujon varapresidentti. == Presidenttinä == Martínez nousi valtaan sotilasvallankaappauksen jälkeen. Sotilaat syöksivät Araujon vallasta joulukuussa 1931. Maassa syttyi kapinoita vallankaappauksen jälkeen. Ensimmäistä kapinaa johti Farabundo Martín johdolla kaupunkien kommunistit. Armeija oli saanut kuitenkin tästä tietoa etukäteen, joten kapina tyrehdytettiin nopeasti ja Martí vangittiin. Talonpojat nousivat kapinaan tammikuun lopulla 1932. Tuhannet, pääosin intiaanikapinalliset hyökkäsivät maan länsiosissa machetein ja seipäin maanomistajien armeijan ja virkamiesten kimppuun. Armeija murskasi siviilipartioiden tukemana kapinan parissa päivässä. Lähiviikkoja seurasi useat kostoiskut, jotka kohdistettiin kapina-alueen talonpoikiin. Kapinassa ja kosto-iskuissa kuoli vähintään 10 000 ja jopa 40 000 ihmistä.Valtonen, s. 305. Martínez hallitsi diktaattorina lopulta vuoteen 1944. Se ei periaatteessa ollut sotilashallitus, sillä Martínez säilytti liberaalin lainsäädännön ja järjesti näennäisesti vapaita vaaleja. Niissä ei kuitenkaan ollut varteenotettavia vastaehdokkaita. Martínez tunnettiin omalaatuisena henkilönä ja harrasti teosofiaa ja salatieteitä, mistä tuli hänen lempinimensä El Bruho ().Valtonen, s. 306. Keskiluokka alkoi murentaa Martínezin valtaa 1940-luvulla. Lisäksi armeijan sisällä Martínezin suosikkijärjestelmä ja kansalliskaartin vahva asema aiheuttivat ristiriitoja. Samaan aikaan Yhdysvaltain suhtautuminen fasismia ihainnoivaan Martíneziin alkoi viiletä. Martínez esitti 1944 parlamentille lakimuutosta, joka olisi mahdollistanut jatkokauden presidenttinä. Ehdotusta seurasi armeijan kapina ja lääkärien ja opiskelijoiden lakko. Kansalliskaarti pystyi vaivoin pystämään kapinan, mutta armeijan johto suostutteli tämän jälkeen Martínezin eroamaan. Tilalle nimitettiin Martínezille uskollinen kenraali Andrés Ignacio Menéndez. Martínez julkisti eronsa 9. toukokuuta 1944. Martínez tapettiin Hondurasissa vuonna 1966. == Lähteet == * === Viitteet === Luokka:El Salvadorin presidentit Luokka:Vuonna 1882 syntyneet Luokka:Vuonna 1966 kuolleet
Raholan Pyrkivä

Raholan Pyrkivä (lyh. RaPy) on vuonna 1946 perustettu länsitamperelainen urheiluseura. Nykyisin se toimii koripallon erikoisseurana.http://www.rapy.net/raholan-pyrkiva == Historia == === Koripallo === Pyrkivän koripallon naisten edustusjoukkue pelasi 1980-luvulla neljä kautta Suomen ylimmällä sarjatasolla. Parhaimmillaan joukkue sijoittui runkosarjassa kolme kertaa yhdeksänneksi.http://www.basket.fi/sarjat/historia/?league_id=1&season;_id=14953#mbt:2-550$t&0=5 Vuosina 1996–2005 RaPy:n ja Tampereen Pyrinnön koripallon yhteinen, Pyrbasket- niminen edustusjoukkue pelasi miesten pääsarjassa saavuttaen vuonna 2000 Suomen cupin hopeaa ja kaudella 2000–2001 SM-hopeaa. Nykyisin seurat järjestävät yhteistyössä jokavuotisen Delfin Basket -turnauksen. Pyrkivän kasvatteja ovat muun muassa Timo Harju, Alex Vaenerberg, Ville Korhonen ja Jussi Korhonen. Kaudesta 2014–2015 lähtien Pyrkivä on pelannut valtakunnallisessa I-divisioona B:ssä.http://www.rapy.net/uutisia === Muut lajit === Aikaisemmin voimistelun ja urheilun yleisseurana toimineen RaPy:n lajivalikoimaan kuului muun muassa jalkapallo, jossa se osallistui vuoden 1963 Suomen cupiin ja jääkiekko, jossa se voitti TUL:n mestaruuden vuonna 1965.http://www.rapy.net/60v Jalkapalloilija Ari Hjelm pelasi lapsena Pyrkivässä jonkin aikaa. == Areena == Pyrkivän kotiareenana on toiminut kesästä 2016, seuran 70-vuotisjuhlavuodesta, eteenpäin Tesoman kaupunginosaan valmistunut Tesoman palloiluhalli, johon Pyrkivän toiminta keskitettiin. Halliin asennettiin 400 kiinteää katsomopaikkaa, mutta siirtokatsomoiden avulla kapasiteetti nousee 850 katsojaan, ja tulevaisuudessa kapasiteettia on mahdollisuus kasvattaa 1 250 katsojaan.http://www.basket.fi/uutiset/kaikki_uutiset/?x122462=36198152http://moro.aamulehti.fi/2015/03/26/raholan- pyrkiva-hakee-jo-uuden-kauden-kuvioita/https://www.tampere.fi/kulttuuri-ja- vapaa-aika/liikunta/liikuntapaikat/tesoman- palloiluhalli.htmlhttp://www.kontukoski.com/projektit- tesoman%20palloiluhalli.html == Lähteet == == Aiheesta muualla == * Miesten edustusjoukkueen kotisivut * Seuran kotisivut * Delfin Basket -turnauksen kotisivut Luokka:Suomalaiset koripalloseurat Luokka:Tamperelaiset urheiluseurat Luokka:Rahola Luokka:Vuonna 1946 perustetut urheiluseurat Luokka:Suomen Työväen Urheiluliiton jäsenseurat
Kimilsungia

thumb|220px|Kimilsungia Kimilsungia (, kimilsŏnghwa) on puikkokämmeköiden (Dendrobium) sukuun kuuluva risteymälajike. Se on nimetty Pohjois-Korean aiemman johtajan Kim Il-sungin mukaan. Toinen Pohjois-Korean johtajien mukaan nimetty kasvilajike on Kim Il-sungin pojan Kim Jong-ilin mukaan nimetty kimjongilia. Pohjois-Korean hallituksen mukaan Kim Il-sungin vertaansa vailla oleva luonne "heijastuu täysin kuolemattomassa kukassa" joka "kukkii jokaisella viidestä mantereesta".4th Kimilsungia Show to be held in Pyongyang . Korean Central News Agency. 21. maaliskuuta 2002. == Lähteet == Luokka:Kämmekkäkasvit Luokka:Lajikkeet Luokka:Pohjois-Korea
Santa Baby

Santa Baby on alun perin jazztyylinen Joan Javitsin ja Philip Springerin kirjoittama joululaulu. Kappaleessa on humoristinen ja kevytmielinen sanoitus. Siinä nainen toivoo joululahjoikseen muun muassa jahtia ja koristeita Tiffany's-jalokiviliikkeestä. Ensimmäisenä kappaleen levytti Eartha Kitt vuonna 1953. Myöhemmin sen ovat levyttäneet muun muassa Madonna, Kylie Minogue ja Sugababes. Kappaleen ovat esittäneet muun muassa Britney Spears, The Pussycat Dolls ja Girls' Generation. == Aiheesta muualla == * Santa Baby eri albumeilla allmusic.com Luokka:Yhdysvaltalaiset joululaulut Luokka:Yhdysvaltalaiset musiikkikappaleet Luokka:Vuoden 1953 kappaleet
Come Rain or Come Shine

”Come Rain or Come Shine” on Harold Arlenin säveltämä ja Johnny Mercerin sanoittama musiikkikappale vuodelta 1946. Se kirjoitettiin duetoksi Broadway- musikaaliin St. Louis Woman, jossa sen lauloivat Ruby Hill ja Harold Nicholas. Suosituksi jazzstandardiksi muodostuneen kappaleen ovat nauhoittaneet muun muassa Clifford Brown, Wes Montgomery, Art Blakey, Bill Evans ja Ella Fitzgerald. Ray Charles äänitti sen vuoden 1959 albumilleen The Genius of Ray Charles. Kappale koostuu neljän tahdin mittaisesta alkusoitosta ja 32 tahdin mittaisesta kertosäkeestä, eikä siinä ole lainkaan säkeistöä. Harmonisesti sävellys vaihtelee F-duurin ja muunnossävellaji f-mollin välillä. Melodiassa käytetään runsaasti peräkkäisiä toistuvia nuotteja; kertosäkeen A-osa alkaa 13 peräkkäisellä a-sävelellä. == Lähteet == Luokka:Vuoden 1946 kappaleet Luokka:Harold Arlenin säveltämät kappaleet Luokka:Johnny Mercerin sanoittamat kappaleet Luokka:Jazzstandardit
Eddie Lives!

Eddie Lives! () on vuonna 1989 ensi-iltansa saanut yhdysvaltalainen draamaelokuva, jonka ohjasi Jean-Claude Lord. Käsikirjoituksesta vastasi Charles Zev Cohen ja Rick Doehring. Pääosassa esiintyvät Michael Paré, Marina Orsini, Bernie Coulson ja Matthew Laurance. ==Juoni== 1960-luvulla Eddie and the Cruisers oli tunnetuin yhtye, joka hajosi laulaja Eddie Wilsonin tehtyä itsemurhan. 18 vuotta myöhemmin Eddie onkin elossa ja työskentelee Kanadassa rakennusmiehenä toisella nimellä Joe West. Sattuman kautta hän saa uuden kipinän tehdä musiikkia, mutta ei kykene sulattamaan menneitä tunteitaan, jotka ajoivat hänet lähes itsemurhan partaalle. ==Näyttelijät== ==Lähteet== ==Aiheesta muualla== * Elokuvan arvostelu leffatykissä Luokka:Vuoden 1989 yhdysvaltalaiset elokuvat Luokka:Musiikkielokuvat Luokka:Yhdysvaltalaiset draamaelokuvat
Pikkusundanpöllönen

Pikkusundanpöllönen (Otus silvicola) on pöllöihin kuuluva lintu. Se on kotoperäinen Indonesiassa, missä se on runsas muutamilla syrjäisillä saarilla. Sen elinpiiriä ovat subtrooppiset ja trooppiset kosteat alavat ja vuoristometsät, laidun- ja viljelysmaat. ==Lähteet== ==Aiheesta muualla== * * * * Luokka:Pöllöset
Halemaumau

Halemaumau on aktiivinen tulivuoren kraatteri Havaijilla lähellä Kīlauean tulivuorta. Kraatterin sanotaan olevan Pele-jumalattaren koti. Kraatteri on ollut aktiivinen yhtäjaksoisesti vuodesta 2008 lähtien. Luokka:Havaijin tulivuoret
Jew Watch

Jew Watch on 1998 perustettu antisemiittinen nettisivusto, joka on tullut maailmanlaajuisesti tunnetuksi sen hakukonenäkyvyydellään ja sitä kautta heränneellä julkisuudella. == Lähteet == == Aiheesta muualla == * Jew Watch. Luokka:Verkkosivustot Luokka:Antisemitismi Yhdysvalloissa
Poutanen

Poutanen on suomalainen sukunimi, joka on muun muassa seuraavilla henkilöillä: * Anne Karvinen-Poutanen (1967–2024), aitajuoksija ja valmentaja * Eeva-Liisa Poutanen (s. 1953), kemisti, Merentutkimuslaitoksen ent. ylijohtaja * Elias Poutanen, juontaja ja videopelikriitikko * Heikki Poutanen (1845–1911), maanviljelijä, valtiopäivämies ja herastuomari * Heikki Poutanen (s. 1952), kanttori * Juho Poutanen (1888–1967), päätoimittaja * Juri Poutanen (s. 1965), Turun yliopiston tähtitieteen professori * Kaisa Poutanen (s. 1954), elintarviketeknologian tutkimusprofessori * Kira Poutanen (s. 1974), kirjailija, kielenkääntäjä ja näyttelijä * Markku Poutanen (s. 1955), geodeetikko, tutkimusprofessori ja tietokirjailija * Olli Poutanen (1921–2015), taidemaalariHelsingin Sanomat, Kuolleita, 1.3.2015 s. C25 * Pentti Poutanen (1922–2022), Keskustan kansanedustaja ja kunnallisneuvos * Petra Poutanen (s. 1984), muusikko, kuoronjohtaja ja soitinrakentaja, * Reino Poutanen (1928–2007), soutaja ja olympiamitalisti * Risto Poutanen (s. 1954), sellisti * Samuli Poutanen (s. 1981), balettitanssija. Myös seuraavien henkilöiden alkuperäinen sukunimi oli Poutanen: * Matti Poutvaara, aik. Poutanen (1909–1989), valokuvaaja * Nisse Tapani Rikama, ent. Poutanen, Rubberduck Jones (s. 1960), rock-kitaristi ja lauluntekijä. ==Nimen muita merkityksiä== * 3760 Poutanen, asteroidi ==Lähteet==
Bruno Bianchi

Bruno Bianchi (1955 – 2. joulukuuta 2011French Animator Bruno Bianchi (“Inspector Gadget”) Passes Away, (Arkistoitu linkki) Cartoonbrew.com 2.12.2011 ) oli ranskalainen sarjakuvataiteilija ja animaattori. Hän oli tekemässä muun muassa lasten piirrossarjaa Tarkastaja Gadget, jonka pohjalta on myöhemmin tehty elokuva Etsivä Gadget. Bianchi on haudattu Père-Lachaisen hautausmaalle. ==Lähteet== ==Aiheesta muualla== * Luokka:Ranskalaiset sarjakuvantekijät Luokka:Ranskalaiset animaattorit Luokka:Vuonna 1955 syntyneet Luokka:Vuonna 2011 kuolleet
Requiem for the Indifferent

Requiem for the Indifferent on sinfonista metallia soittavan Epican viides studioalbumi, joka julkaistiin Euroopassa 9. maaliskuuta 2012 ja Yhdysvalloissa 13. maaliskuuta 2012. Se oli yhtyeen viimeinen jolla Yves Huts, yksi yhtyeen perustajajäsenistä, soitti bassokitaraa. Albumi nousi Suomen virallisen listan sijalle 37. == Kappaleet == # # # # # # # # # # # # # == Arvostelut == * AllMusic: AllMusic review * Imperiumi.net: 8–/10Imperiumi.net: Levyarvio * Soundi: Soundi: Levyarvio == Lähteet == == Aiheesta muualla == * * Luokka:Epican albumit Luokka:Vuoden 2012 albumit
Psykoneuroimmunologia

Psykoneuroimmunologia on psyykkisten prosessien ja toisaalta hermoston ja immuunijärjestelmän keskinäisen vuorovaikutuksen tutkimusta. Tietoa hermosolujen tai hermojen ja muiden kudosten välillä välittävät kymmenet tunnetut neuropeptiditterveyskirjasto. Ala on monitieteistä. Alan perustajiin kuuluu psykiatri Robert Ader. ==Lähteet== Luokka:Immunologia Luokka:Neurologia
Ranta-ahven

Ranta-ahven (Leptobrama muelleri) on ahvenkaloihin kuuluva läntisellä Tyynellämerellä tavattava kalalaji. Se on ranta-ahventen heimon (Leptobramidae) ainoa laji. Aikaisemmin ranta-ahven luokiteltiin kuuluvaksi pyyhältäjien heimoon (Pempheridae). ==Koko ja ulkonäkö== Ranta-ahven kasvaa korkeintaan 35-43 cm:n mittaiseksi ja 2 kg:n painoiseksi. Ruumiinrakenteeltaan se on hoikka ja muistuttaa piikkimakrilleja. Selkäevä sijaitsee kalan keskiruumiin takana ja on lyhyt. Peräevä on pitkähkö ja pyrstöevä voimakkaasti haarautunut. Ranta-ahvenen silmät ovat pienehköt ja niissä on luomet. Ranta- ahvenen suu on suuri ja hampaat pienehköt. Väriltään laji on selästään hopeanharmaa ja vatsastaan vaaleampi, lähes valkoinen. Kalan selkäevässä on tumma täplä, joka on selkeä varsinkin koirailla. ==Levinneisyys ja elintavat== Ranta-ahventa tavataan läheltä Australian ja Uuden-Guinean rannikkoalueita trooppisilta vesiltä. Se on mereinen kala, joka tulee toimeen myös murtovedessä jokien suistoissa ja toisinaan sitä tavataan myös joista. Ranta- ahvenen ravintoa ovat pienet kalat ja äyriäiset. ==Lähteet== Luokka:Piikkimakrillikalat
Robert Ader

Robert Ader (20. helmikuuta 1932 – 20. joulukuuta 2011) oli yhdysvaltalainen psykiatri ja tutkija, joka oli mukana perustamassa psykoneuroimmunologiaa, tutkimusalaa joka tutkii ihmisen mielen ja immuunijärjestelmän yhteyttä. Hän syntyi New Yorkissa. Ader oli University of Rochester Medical Centerin emeritusprofessori. Ader kuoli Highlandsissa Pittsfordissa 20. joulukuuta 2011 79-vuotiaana. ==Lähteet== Luokka:Yhdysvaltalaiset psykiatrit Luokka:Vuonna 1932 syntyneet Luokka:Vuonna 2011 kuolleet
Maastojuoksun Suomen-mestaruuskilpailut 2010

Maastojuoksun Suomen-mestaruuskilpailut 2010 käytiin 16. toukokuuta Lahdessa. Järjestävänä seurana oli Lahden Ahkera. Miesten 4 kilometrin juoksun voitti Jukka Keskisalo ja 12 kilometrillä paras oli Jussi Utriainen. Naisten 6 kilometrin nopein oli Johanna Lehtinen. Kilpailut käytiin erittäin lämpimissä olosuhteissa . == Mitalistit == Laji Kultaa Hopeaa Pronssia Miehet 4 km Jukka Keskisalo, Joensuun Kataja, 11.43 Janne Ukonmaanaho, Ylikiimingin Nuijamiehet, 11.48 Jussi Utriainen, Lahden Ahkera, 11.51 Miehet 12 km Jussi Utriainen, Lahden Ahkera, 37.00 Matti Räsänen, Joensuun Kataja, 37.13 Obed Kipkurui, Sjundeå IF, 37.48 Naiset 6 km Johanna Lehtinen, Turun Urheiluliitto, 21.09 Saara Pekkarinen, Lapinlahden Veto, 21.27 Hanna Jantunen, Espoon Tapiot, 21.48 M22 6 km Antti-Pekka Niinistö, Turun Weikot, 19.24 Panu Jantunen, Parikkalan Urheilijat, 19.31 Tommi Heittola, Tampereen Urheilijat -38 19.33 N22 4 km Sandra Eriksson, IF Nykarlebynejden, 14.01 Sanni Klemelä, Forssan Salama, 14.31 Kaisa Tyni, Haminan Ponteva, 14.47 M19 6 km Oskari Pennanen, Juuan Jänne, 19.10 Kalle Keskipoikela, Lapin Lukko, 19.51 Arttu Vattulainen, Joensuun Kataja, 19.52 N19 4 km Ilona Välimäki, Uudenkaupungin Kenttäkarhut, 15.00 Sara Kuivisto, Porvoon Urheilijat, 15.01 Zenitha Eriksson, IF Nykarlebynejden, 15.05 M17 4km Ossi Kekki, Lahden Ahkera, 12.57 Juho Jumisko, Lapin Lukko, 12.59 Tuukka Löytynoja, Kälviän Tarmo, 13.13 N17 4km Johanna Halonen, Alatornion Pirkat, 14.58 Sofie Lövdahl, Vasa IS, 15.04 Anette Haukilahti, Alatornion Pirkat, 15.04 ==Lähteet== Luokka:Maastojuoksun Suomen- mestaruuskilpailut Luokka:Vuoden 2010 yleisurheilu Luokka:Lahden urheilutapahtumat
Maastojuoksun Suomen-mestaruuskilpailut 2011

Maastojuoksun Suomen-mestaruuskilpailut 2011 käytiin 15. toukokuuta Nivalassa. Järjestävänä seurana oli Nivalan Urheilijat. Miesten 4 kilometrin juoksun voitti Janne Ukonmaanaho ja 12 kilometrillä paras oli Jussi Utriainen. Naisten 6 kilometrin nopein oli Johanna Lehtinen. ==Mitalistit== Laji Kultaa Hopeaa Pronssia Miehet 4 km Janne Ukonmaanaho, Ylikiimingin Nuijamiehet, 12.07 Jussi Utriainen, Lahden Ahkera, 12.13 Matti Räsänen, Joensuun Kataja, 12.21 Miehet 12 km Jussi Utriainen, Lahden Ahkera, 39.12 Henri Manninen, Jyväskylän Kenttäurheilijat, 39.15 Petteri Muukkonen, Sjundeå IF, 39.22 Naiset 6 km Johanna Lehtinen, Joensuun Kataja, 21.20 Elina Lindgren, Oulun Pyrintö, 21.44 Katarina Skräddar, IF Länken, 22.00 M22 6 km Pekka Toivola, Joensuun Kataja, 19.09 Arttu Vattulainen, Joensuun Kataja, 19.37 Victor Lövdal, IF Femman, 19.40 N22 4 km Nina Chydenius, Viipurin Urheilijat, 14.58 Anni Hemminki, Rovaniemen Roadrunners, 15.27 Johanna Peiponen, Rovaniemen Lappi, 15.31 M19 6 km Martti Siikaluoma, Kangasalan Kisa, 19.40 Kalle Keskipoikela, Lapin Lukko, 19.42 Ossi Kekki, Lahden Ahkera, 19.53 N19 4 km Meri Rantanen, Nummen Kipinä, 14.24 Viivi Rantanen, Nummen Kipinä, 14.44 Ilona Välimäki, Uudenkaupungin Kenttäkarhut, 15.11 M17 4km Juho Jumisko, Lapin Lukko, 13.29 Vesa Linnamaa, Noormarkun Nopsa, 13.32 Henrik Goesch, Turun Urheiluliitto, 13.44 N17 4km Oona Kettunen, Karhulan Katajaiset, 14.52 Saara Nikander, Länsi-Uudenmaan Urheilijat, 14.55 Johanna Matintalo, Liedon Parma, 15.20 ==Lähteet== Luokka:Maastojuoksun Suomen-mestaruuskilpailut Luokka:Vuoden 2011 yleisurheilu Luokka:Nivalan urheilu
SS Belgravian (1937)

SS Belgravian oli Ellerman Linesin omistama rahtialus. == Valmistus == Alus tilattiin W. Gray and Companyltä West Hartlepoolista ja se valmistui syyskuussa 1937. Alus teki neitsytmatkansa 1937. == Palvelus == Belgravian kuului Port Hartcourtista Freetownin kautta Hulliin matkanneeseen saattueeseen SL-81, joka lähti Freetownista 15. heinäkuuta 1941. Aluksen lastina oli maapähkinoöitä ja tinaa. Siihen osui 5. elokuuta Saksan laivaston sukellusveneen U-372 laukaisema torpedo, joka sytytti aluksen tuleen. Alus upposi seuraavana päivänä. Kolme miehistönjäsentä sai surmansa ja HMS Bluebell pelasti loput 41 miehistönjäsentä sekä kuusi tykkimiestä ja toimitti pelastetut Gourockiin.Uboat.net - SS BelgravianConvoyweb.org == Lähteet == Luokka:Höyrylaivat Luokka:Hylyt